Det sker ved at sende en advarsel på sms, oplyser P4 Nordjylland. Det er Alm. Brand, der alarmerer sine kunder med husforsikring i tide - og den tjeneste er specielt brugbar i Nordjylland. - Målet med sms'erne er simpelthen, at folk undgår de her dumme-skader, hvor et havebord pludselig ryger ind igennem havestuen eller ind igennem det store vinduesparti ud mod haven, fortæller skadedirektør Brian Wahl Olsen. Gennemsnitlig er det over halvdelen af de skader, forsikringsselskabet har, skader i Nordjylland. Efter stormen den 27.-28. november blev der indrapporteret 5400 skader. Flere af dem var småskader, som kunne have været undgået - og 55 procent af alle skaderne skete i Nordjylland.
Udsigten til endnu en omgang storm med risiko for flere steder så voldsomt at vinden er af orkanstyrke får nu forsikringsselskabet Alm. Brand til at alarmere sine kunder i tide.